**Asta Nielsen** (11. septembar 1881 – 24. maj 1972) je bila danska glumica, poznata kao jedna od najvećih evropskih zvijezdi nijemog filma, odnosno kao jedna od prvih filmskih zvijezda uopće. Posebnu popularnost je uživala u Njemačkoj gdje se za nju koristio jednostavni nadimak *Die Asta*. Nesklonost Hollywoodu i zvučnom filmu su doveli do njenog povlačenja u privatni život 1930-ih.

Biografija
----------

**Asta Sofie Amalie Nielsen** se rodila u Vesterbrou kao dijete kovača i pralje. Roditelji su joj zbog siromaštva i potrage za poslom često morali seliti. U dobi od 18 godina je primljena kao studentica u danski Kraljevski teatar. Godine 1901. je zatrudnjela i rodila kćer po imenu Jesta, kojoj nikada nije otkrila ime oca, i koju su odgajali njena majka i starija sestra. Diplomirala je 1902. i započela kazališnu karijeru. Pažnju je privukla svojim neobičnim licem kojim su dominirale velike crne oči i dječačkim stasom; međutim, njen uspjeh na pozornici je bio ograničen onime što dio biografa i historičara smatra neprivlačnim, previše dubokim i neravnomjernim glasom.

Nielsen je, s druge strane, te svoje kvalitete mogla daleko bolje koristiti u mediju nijemog filma, a već u svom prvijencu Afrgrunden Urbana Gada je razvila i novi, daleko realističniji glumački stil. Film je doživio ogroman uspjeh i Astu Nielsen učinio popularnom ne samo u domovini nego i u Rusiji i Njemačkoj. Nakon samo četiri filma joj je njemački filmski producent Paul Davidson pozvao nju i Gada (s kojim se vjenčala 1912. godine) da se priključi njegovoj kompaniji. Tada je dobila novi studio.

U Njemačkoj je ostala i radila na filmu sve dok se nisu počeli praviti zvučni filmovi. Nova tehnologija se pokazala nekompatibilnim njenom stilu, te je nakon samo jednog zvučnog filma *Unmögliche Liebe* odlučila prestati snimati. Nakon dolaska na vlast ju je pokušali angažirati nacisti; ministar propagande Joseph Goebbels joj je aranžirao audijenciju s Hitlerom koji joj je ponudio vlastiti filmski studio. Nielsen je to odbila i vratila se u domovinu 1936. Tamo se posvetila izradi kolaža i pisanju. Tokom drugog svjetskog rata je nastojala svoj ugled i popularnost iskoristiti kako bi financijski i na drugi način pomogla progonjenim Jevrejima; među njima se našao i znameniti književnik Viktor Klemperer.

Izabrani filmovi
----------------

* *Afgrunden* (*The Abyss*) rež. Urban Gad, 1910
* *Balletdanserinden* (*The Ballet Dancer*) rež. August Blom, 1911
* *Engelein* (*The Angel*), 1914
* *Intoxication* (1919)
* *Reigen*, 1920 (Eng. *Merry-Go-Round*)
* *Mata Hari*, 1920
* *Die Spionin*, 1921 (uloga Mate Hari)
* *Fräulein Julie*, 1921 (*Gospođica Julija*)
* *Hamlet*, 1921
* *Wandering Souls* (1921)
* *I.N.R.I.* (1923)
* *Earth Spirit* (1923)
* *Die freudlose Gasse*, 1925 (*Ulica bez veselja*), rež. Georg Wilhelm Pabst
* *Dirnentragödie*, 1927 (Eng. *Tragedy of the Street*)
* *The Vice of Humanity* (1927)

Literatura
----------

* Morris, Gary (April 1996). „Asta Nielsen". *Bright Lights Film Journal* (16). Pristupljeno 2011-11-04.
* DFI. „Asta Nielsen". Det Danske Filminstitut. Arhivirano iz originala na datum 2009-01-25. Pristupljeno 10. 10. 2008.
* Klemperer, Victor (2001). „Die Tagebücher 1933–1945". *I Will Bear Witness 1942–1945: A Diary of the Nazi Years*. Modern Library. ISBN 978-3-89853-550-2.
* Malmkjær, Poul (2000). *Asta: Mennesket, Myten, og Filmstjernen*. P Haase & Sons. str. 343.
* Neiiendam, Robert (1939). „Asta Nielsen". *Dansk Biografisk Leksikon*.
* Fonseca, M. S. (1988). „Asta Nielsen". u: Vinson, James. *The International Dictionary of Films And Filmmakers: Actors and Actresses*. London: Papermac.

Vanjske veze
------------

***Asta Nielsen*** na Wikimedijinoj ostavi

* FemBiography
* Asta Nielsen na sajtu IMDb
* Photographs and literature
* Asta Nielsen na Find a Grave

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 61703874
* LCCN: n82162114
* ISNI: 0000 0001 1655 5164
* GND: 118587854
* SELIBR: 206737
* SUDOC: 050238477
* BNF: cb13520759f (podaci)
* BIBSYS: 90922556
* MusicBrainz: 67f1c430-b8f1-4650-8593-e67de067ff4f
* NKC: xx0054267
* BNE: XX1176965
* KulturNav: id

 |